Korsvoll skole

**Til stede:**
Morten Danielsen (ekstern), Knut Tore Meiner (ekstern), Borgar Aamaas(ekstern) , Karen G. Hetland (foresatt) , Eli Aspelund (foresatt) , Linn Østby (ansatt), Hanne Korsnes (ansatt), Janne Standahl (ass. Rektor), Svein Søvde (rektor). Eimund (elevråd), Helena (elevråd).

**Møtested:** Møterom på skolen

**Møtetid:** Torsdag 23.03.23 kl. 1700

**Saksbehandler:** Svein Søvde

**Referent:** Janne C. Standahl

**Neste møte**: Torsdag

**Referat fra driftsstyremøte torsdag 23. mars kl. 17.00**

|  |  |
| --- | --- |
| **Sak 10/23****Sak 11/23****Sak 12/23****Sak 13/23****Sak 14/23****Sak 15/23****Sak 16/23****Sak 17/23** | **Godkjenning av møteinnkalling og saksliste.**Vedtak: Møteinnkalling og saksliste er godkjent.**Godkjenning av referat fra møte 12.01.2023**Vedtak: Referatet er godkjent.**Gjennomgang elevundersøkelsen. Elevrådet kommer med sine betraktninger.**Elevene uttaler at det er gode resultater på trivsel og trygghet, men mener vi bør strekke oss etter maksimal score. De peker på at arbeidet må gjøres i klassene gjennom inkludering, og man må lære hvordan man kan få til et fellesskap for alle. For å trives må lærerne være hyggelige, pausene lange nok, ikke utestenges, alle må ha venner, alle skal ha aktiviteter/noe å gjøre i friminuttene, ingen mobbing. Det er ønskelig med en felles aktivitet i friminutt en gang i uka, f.eks fotballkamp/basketkamp. Tror fellesaktiviteter/dager/arrangementer for hele skolen virker positivt for miljøet, eksempelvis «Gla`dag», «Fun Run». Elevene uttaler at de ønsker konkrete tilbakemeldinger på arbeidene sine, gjerne både èn positiv og også noe man kan gjøre bedre. Det er viktig at lærer sørger for at alle får høre noe positivt. Elevene melder om at det ikke er alltid man får tilbakemelding på leksene. Dette er i noe grad avhengig av læreren. Det er vrient å få til elevmedvirkning, men elevene er generelt opptatt av mer aktivitet i undervisningen. Elevene burde være mer involvert i metodikken og utvelgelse av aktiviteter i fagene. I elevrådet oppleves det å ha en reell medvirkning. Noen ganger etterlyser man et svar på det man har sendt til rektor eller andre lærere. Det er bedre å få svar enn å ikke høre noe, da det er viktig å oppleve å bli hørt, selv om svaret er negativt. Skolen jobber mye med inkluderende praksis og fellesskapende didaktikk. Kollegiet reflekterer rundt egen praksis og det er erfaringsdeling i plenum. Skolen må jobbe mer med å bevisstgjøre elevene på hva de er med på å påvirke, og være bevisste på å involvere elevene i prosessene knyttet til undervisningen; metodikken, aktivitetene m.m. Elevmiljøet er viktig. Vi ønsker trygge og kunnskapssøkende elever. Det er viktig å bygge en kultur vi er stolte av, og sørge for at folk får positive assosiasjoner når de hører Korsvoll skole. Skole-hjem-samarbeidet må preges av informasjon, trygging og opplæring. Neste år er skolen med i programmet «SUPER!», som er en avlegger av MOT, rettet mot 1.-4.trinn. Vedtak: Saken tas til orientering**Årsregnskapsrapport og fullstendighetserklæring**Er godkjent på e-post av alle medlemmene av Driftstyret. Budsjett: Har pr. februar et avvik på ca. 25 000,-. Vedtak: Saken tas til orientering**Nytt fra skolen/FAU (orienteringssaker)**Skolen har fått noen lekeapparater og bordtennisbord fra en skole som skal rives. Frakt og kostnader dekkes. Korsvoll skoles og rehabiliteringen av vaktmesterbolig er ikke lagt inn i budsjettet for Oslo Bygg i år. Det er startet arbeid med 17.mai. 3.trinn har ansvar. Dagravning fortsetter ut dette skoleåret i første omgang.FAU skal lage et orienteringsskriv til alle foresatte. Dette skal ta for seg nyttig info til bl.a. førstegangsforeldre. FAU er i kontakt med Bymiljøetaten vedrørende fotgjengerfelt ved Grinda. Skolen har fått en del bøker fra Loppemarkedet. FAU har stått for dette.**Sykefraværsstatistikk 2022**Sykefraværet blant ansatte var på 9,2 % i fjor. 7,8 % av dette var fravær over 16 dager. På AKS var sykefraværet ca 11 %, hvorav 9,8 % var fravær over 16 dager. Sykefravær er fast punkt på AMU. Det er ingen ting som tilsier at sykefraværet skyldes arbeidsmiljøet. Vedtak: Saken tas til orientering**Orientering Bygg**Skal igangsettes rehabilitering av lys og akkustikk i hele skolebygget. Oslo Bygg står for kostnadene. Det har også vært befaring av dørene på huset, og man er usikre på om disse vil byttes på sikt. Det vil være en egen befaring av universell utforming av hele skolen knyttet til en elev som starter til høsten. Eleven har behov for store tilpasninger i det fysiske miljøet. Vaktmesterboligen er på vent, vi fortsetter å presse på. Arkitekt er ferdig, og tegningene er godkjent i Plan- og bygg. Vedtak: Saken tas til orientering**Skolestart 2023**Det er mange skolestartere neste skoleår, det er derfor besluttet å opprette fire klasser. Det vil starte en elev med store behov for tilpasninger på første trinn, det vil også være behov for at eleven går i klasse med færre elever enn normal Korsvoll-størrelse. Det ville vært problematisk å avvise 10-12 elever ved skolestart, deriblant denne eleven.Vedtak: Saken tas til orientering |